Rumıniya–Türkiyə münasibətləri

Rumıniya—Türkiyə münasibətləri — Rumıniya ilə Türkiyə arasında ikitərəfli diplomatik münasibətlər.

 Tarixi 
1878-ci ilin noyabrında Rumıniya ilə Osmanlı İmperiyası arasında diplomatik münasibətlər quruldu. 30 avqust 1916-cı ildə Osmanlı İmperiyası Rumıniyaya müharibə elan etdi. 9 fevral 1934-cü ildə Rumıniya, Türkiyə, Yuqoslaviya və Yunanıstanla birlikdə Balkan sazişinin hərbi-siyasi birliyini qurdu. Bu birliyin yaradılmasından əvvəl 1933-cü ildə Rumıniya-Türk müqaviləsi imzalandı.

1938-ci ildə ölkələrin Buxarest və İstanbuldakı diplomatik nümayəndəlikləri səfirlik səviyyəsinə qaldırıldı. 1939-cu ildə Balkan Antantası, hərbi-siyasi bir birlik olaraq İkinci Dünya müharibəsinin başlaması ilə mövcudluğunu dayandırdı. Soyuq müharibə dövründə Rumıniya ilə Türkiyə arasında praktiki olaraq heç bir diplomatik təmas yox idi. 1989-cu ildə Rumıniyadakı inqilabdan sonra Rumıniya–Türkiyə münasibətləri xeyli dərəcədə istiləşdi. Türkiyə, Rumıniyanın NATO-ya üzv olmaq üçün namizədliyini dəstəklədi və Rumıniya da Türkiyənin Avropa Birliyinə üzv olmaq istəklərini dəstəklədi.

 Prezident Əhməd Necdet Sezer 8-9 iyul 2004-cü il tarixlərində Rumıniyanı ziyarət etdi.
 Prezident Trayan Besesku 28-29 sentyabr 2005-ci il tarixlərində Türkiyəyə səfər etdi.
 Baş nazir Rəcəb Tayyib Ərdoğan, 24-26 oktyabr 2007-ci il tarixlərində Rumıniyada səfərdə olub.
 Baş nazir Kelin Popesku-Teriçanu, 1-2 fevral 2006-cı il tarixlərində Türkiyəyə səfər etdi.

 Ticarət 
Ölkələr Balkanlarda bir-birlərinin ən böyük ticarət tərəfdaşlarıdır. 2015-ci ildə Türkiyənin Rumıniyaya ixracatı 2.8 milyard ABŞ dolları, Türkiyənin Rumıniyadan ithalatı 2.6 milyard ABŞ dolları oldu. 2015-ci ildə ölkələr arasındakı ticarət həcmi 5.4 milyard dollara çatdı. 2015-ci ildə Türkiyəni təxminən 440.000 Rumıniyalı turist ziyarət etdi.

Diplomatiya

Rumıniya
Ankara (Səfirlik) 
İstanbul (Baş Konsulluq)
İzmir (Baş Konsulluq)

Türkiyə
Buxarest (Səfirlik) 
Konstansa (Baş Konsulluq)

 Həmçinin bax 
 Türkiyənin xarici siyasəti

 İstinadlar 

 Xarici keçidlər 
 Turkish Ministry of Foreign Affairs about relations with Romania
 Romanian Ministry of Foreign Affairs about relations with Turkey (Romanian)
 Romanian embassies in Turkey

Kateqoriya:Türkiyənin ikitərəfli əlaqələri